|  |  |
| --- | --- |
| **Приета от АС (протокол №/ 13.04.2023 г.):** | **УТВЪРЖДАВАМ:** |
| **Приета от СК (протокол №7/ 31.03.2023 г.):** | **Ректор:**  **(Проф. д-р Е. Станимиров)** |
| **Приета от КС (протокол №6/17.02.2023 г.):** |

**КВАЛИФИКАЦИОННА  ХАРАКТЕРИСТИКА**

Специалност **“МЕНИДЖМЪНТ НА ТУРИЗМА И РАЗВЛЕКАТЕЛНИЯ БИЗНЕС”**

Професионално направление  3.9. Туризъм

Професионална квалификация „Туризъм“

Образователно-квалификационна степен “професионален бакалавър”

Срок на обучение: 3 години за редовно обучение

1. **Основно предназначение на квалификационната характеристика**

Квалификационната характеристика е основа за разработването на учебна документация, отговаряща на изискванията на ЗВО за обучение и подготовка на професионални бакалаври в специалност **“МЕНИДЖМЪНТ НА ТУРИЗМА И РАЗВЛЕКАТЕЛНИЯ БИЗНЕС”** в Колеж по туризъм – Варна. Квалификационната характеристика представя:

* обучението по специалността – съдържание, методи на обучение и оценка;
* професионалните знания, умения и компетенции, които се придобиват в резултат на обучението по специалността;
* възможностите за реализaция след придобиване на професионалната квалификация и ОКС „професионален бакалавър“ по специалността.

**II. Професионални знания и умения**

Курсът на обучение цели изграждане на специалисти по туризъм и управленски кадри на низово и средно равнище в сферата на туризма и свободното време. Обучението по специалността **„Мениджмънт на туризма и развлекателния бизнес”** дава професионални знания и умения за изпълнение и управление на дейности в направления в индустрията на туризма като туроператорска и турагентска дейност, екскурзоводство, туристическо информационно обслужване, и в индустрията на развлеченията и свободното време - спортно-развлекателни и културни дейности, специализирани занимания с деца и младежи, забавления и занимания по интереси в туристически комплекси и ваканционни селища, в тематични паркове, клубове, читалища, игрални зали и творчески сектор.

**III. Обучение по специалност** “**Мениджмънт на туризма и развлекателния бизнес”**

Курсът на обучение е с продължителност 3 години, в редовна форма. Обучението включва:

* **теоретична подготовка** – фундаментални дисциплини от стопански и социални науки,
* **специализирани дисциплини** за туроператорска и турагентска дейност, екскурзоводство, туристически ресурси в България и европейските държави, анимация, мениджмънт на специални събития, индустрия на развлеченията и свободното време, за тематични паркове, спортни клубове, хазартен и творчески сектор, дигитални технологии в пътнически агенции и развлекателния бизнес, за придобиване на умения за комуникации, за предприемачество в туризма и индустрията на развлеченията, работа в екип и с клиенти, и за спортна дейност, специализирана подготовка по два чужди езика,
* **практическа подготовка** – задължителна маршрутна практика, задължителна практика в базов обект (пътническа агенция и развлекателния бизнес) и летен стаж – два пъти по 45 дена.

**Студентите в специалност “Мениджмънт на туризма и развлекателния бизнес” получават образователно-квалификационна степен „професионален бакалавър”** след полагане на държавни изпити – писмен комплексен теоретичен, практически по специалността и писмени изпити по първи и втори чужд език.

**Обучението се провежда чрез аудиторни и извънаудиторни занимания.** Аудиторните занимания са лекции, семинарни упражнения и учебни занятия по чужд език. Лекциите се осъществяват чрез традиционни методи, презентации и дискусии по актуални въпроси, вкл. с участие на експерти и представители на туристическия и развлекателния бизнес и институции, които са важни за развитието на туризма и индустрията на развлеченията. Семинарните упражнения се осъществяват чрез работа по казуси, ролеви игри, представяне на предварително поставени задачи, вкл. екипна работа и разработване на

проекти с практическо приложение, прилагане на практика, в среда близка до реалната, на знания и умения по специализирани дисциплини и др.

Учебните занятия по чужд език се провеждат чрез семинарни занятия по специализирани системи за чуждоезиково обучение в туризма и свободното време. Извънаудиторните занимания обхващат практика в обект в туризма и индустрията на развлеченията, подготовка на курсови работи и реферати, работа по задачи за семинарни упражнения и проекти, търсене, систематизиране и ползване на литература и специализирана информация, подготовка за тестове и изпити, посещения на фирми от сферата на туризма и свободното време и други.

Обучението на студентите от специалност „Мениджмънт на туризма и развлекателния бизнес“се осъществява в сътрудничество с Варненска туристическа камара, Варненска асоциация на туристическите агенции и Асоциацията за събития и анимация.

**Оценяването е за работата на студентите през семестъра, изпити по чужд език през семестъра и за положен изпит по време на сесията**. Методите за оценка са оценяване на работата на студентите по време на семинарни упражнения, на разработени курсови работи и реферати, на изготвени отчети и проекти, оценяване на резултати от тест, специализирани тестове по чужд език и писмено изложение по определена тема.

* 1. **Възможности за реализация**

След завършване на обучението професионалните бакалаври по **“Мениджмънт на туризма и развлекателния бизнес”** придобиват компетенции, които им позволяват да заемат различни длъжности в туристически фирми, обекти и комплекси, паркове, клубове, читалища, арт-клубове и други центрове за свободно време и развлечения, търговски и транспортни центрове и ръководни позиции на средно и низово равнище като офис-мениджър в туристически агенции и туроператори, представител на транспортни фирми и туроператори, екскурзовод/-аниматор/ и водач на туристически групи, мениджър на бюро за информация и туристически услуги, мениджър на културно-информационен, спортен, развлекателен, рекреационен център, в игрови зали и тематични и увеселителни паркове, мениджър в творчески сектор и звена на общински структури и неправителствени организации за детски и младежки дейности, култура и спорт, организатор на конгресно-конферентни, на свободното време в атракционни обекти и хотелски комплекси, организатор на туристически, спортни, културни, конгресно-конферентни и други специални събития, бизнес-секретар и кореспондент в институции и неправителствени организации в сферата на туризма, преводач-придружител и др., офис мениджър и агент по продажбите в туристически агенции и представителства на туроператори, мениджър екип във фирми за обслужване на клиенти, вкл. онлайн платформи и др., в агенции за събития и за продажби на недвижима собственост.

По-нататъшното развитие и кариерен растеж на професионалните бакалаври по **“Мениджмънт на туризма и развлекателния бизнес”** в професиите по специалността и в управленската структура изисква от тях повишаване на придобитата квалификация чрез продължаване на обучението им в образователно-квалификационна степен “магистър” в същото професионално направление „Туризъм”.

* 1. **Компетенции, които ще бъдат придобити от студентите при обучение в специалност „Мениджмънт на туризма и развлекателния бизнес“**

В съответствие с Препоръката на Съвета на Европейския съюз (ЕС) от 22 май 2018 г. за прилагане от държавите членки на политика, подкрепяща развитието на ключови компетентности за учене през целия живот; Националната квалификационна рамка на Р. България (НКРБ), в която са представени знания, умения и компетентности (в т.ч. лични и професионални), в ИУ-Варна се прилага компетентностен подход в обучението на студентите, насочен към формиране на необходимите общокултурни, професионални и личностни компетентности.

В основата на приложението на компетентностния подход в ИУ-Варна е приоритетната ориентация на образованието към неговите резултати: формиране на потребността от страна на обучаваните студенти за непрекъснато развитие и придобиване на социални, културни и професионални компетентности, самоопределение, социализация, развитие на личността и самоусъвършенстване.

При обучение в специалност „ Мениджмънт на туризма и развлекателния бизнес“ се предоставя възможност за балансирано развитие на всички ключови компетентности в съответствие с компетентностния модел, а именно: езикова грамотност; многоезикова компетентност; математическа компетентност и компетентност в областта на точните науки, технологиите и инженерството; цифрова компетентност; личностна компетентност; гражданска компетентност; предприемаческа компетентност и компетентност на културна осведоменост и изява.

По-важните ключови компетентности, които придобиват професионалните бакалаври завършили специалност „Мениджмънт на туризма и развлекателния бизнес“ са:

1. **предприемаческа** - управленски умения, умения за работа в екип, креативност и любознателност, критично мислене, планиране и проектиране, счетоводна отчетност;
2. **личностна -** умения за организиране на собствена работа, разбирания и управление на взаимодействия и комуникации в различни социално-културни контексти.
3. **езикова грамотност -** развиване на българския език, на познания по лексика, функционална грамотност и за функциите на езика, умения да се работи с информация, формулират писмено и устно собствени аргументи по убедителен начин.

Дипломираните професионални бакалаври по **“Мениджмънт на туризма и развлекателния бизнес”** придобиват ключови и професионални компетенции, които им дават възможност да бъдат успешни предприемачи в туризма и да работят в туристически фирми и фирми за развлечения на управленски позиции от средно и низово равнище, да ръководят звена, сектори и екипи в туристическата и развлекателната индустрия. Те познават теоретичните аспекти на туризма, екскурзоводството, анимацията, туроператорската и транспортна дейност, съвременните тенденции в туристическата и развлекателна индустрия на международния и вътрешен туристически пазар.

Завършващите специалността владеят и прилагат методиката на екскурзоводското обслужване, притежават богата палитра от знания по история, география, археология, етнография, лингвостранознание, знания по маркетинг на туризма и развлекателния бизнес, и умеят да разработват, оферират, рекламират и продават продуктите на свободното време и туристическите продукти на пазара, да планират, организират, и контролират дейността в туристически агенции и центрове за развлечения.

Те могат да ръководят персонала и да работят в екип, да полагат грижа за клиентите, като прилагат стандарти и системи за управление на качеството, притежават умения за комуникация на два или три чужди езика, умеят да използват комуникационна и информационна техника, технологии и компютърни информационни системи в развлекателни и рекреационни центрове, в туроператорски фирми, пътнически и транспортни агенции, познават народопсихологията на туристи и клиенти от различни националности.

Студентите от специалността „Мениджмънт на туризма и развлекателния бизнес“ развиват комуникационни и организационни умения за създаване на качествен развлекателен продукт, умеят да водят отчетност и счетоводни операции, да извършват анализ и прогнози на дейности в туризма, прилагат правно-нормативната уредба в туризма.

Дата: 31.03.2023 г.     Директор Колеж по туризъм Варна при ИУ-Варна: ..............................

                                                                                               /доц.д-р Генка Рафаилова/